కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లాదేశ్‌తో టీ20లో భారత్ టార్గెట్ 140
కొలంబో వేదికగా జరుగుతున్న ముక్కోణపు టీ20 టోర్నీలో భారత్ బౌలర్లు పుంజుకున్నారు. గురువారం రాత్రి జరుగుతున్న
TNN | Updated:
Mar 8, 2018, 09:22PM IST
బంగ్లాదేశ్‌తో టీ20లో భారత్ టార్గెట్ 140
కొలంబో వేదికగా జరుగుతున్న ముక్కోణపు టీ20 టోర్నీలో భారత్ బౌలర్లు పుంజుకున్నారు. గురువారం రాత్రి జరుగుతున్న మ్యాచ్&zwnj;లో ఫాస్ట్ బౌలర్లు జయదేవ్ ఉనద్కత్ (3/38), విజయ్ శంకర్ (2/32) ధాటికి తొలుత బ్యాటింగ్ చేసిన బంగ్లాదేశ్ జట్టు నిర్ణీత 20 ఓవర్లలో 8 వికెట్ల నష్టానికి 139 పరుగులకే పరిమితమైంది. ఆ జట్టులో లిటన్ దాస్ (34: 30 బంతుల్లో 3x4), షబ్బీర్ రెహ్మాన్ (30: 26 బంతుల్లో 3x4, 1x6) చెప్పుకోదగ్గ స్కోరు చేశారు. బౌలర్లు తమ తప్పిదాలను దిద్దుకున్నా.. ఫీల్డర్లు మాత్రం పేలవ ప్రదర్శనని కొనసాగించారు. శార్ధూల్ ఠాకూర్, సురేశ్ రైనా, వాషింగ్టన్ సుందర్ ఒక్కో క్యాచ్&zwnj;లను జారవిడిచారు.
టాస్ గెలిచిన భారత జట్టు తాత్కాలిక కెప్టెన్ రోహిత్ శర్మ మరో ఆలోచన లేకుండా ఫీల్డింగ్ ఎంచుకున్నాడు. బంగ్లాదేశ్ ఓపెనర్లు తమీమ్ ఇక్బాల్ (15: 16 బంతుల్లో 2x4), సౌమ్య సర్కార్ (14: 12 బంతుల్లో 1x4, 1x6) దూకుడుగా ఆడే ప్రయత్నంలో ఐదు ఓవర్లలోపే పెవిలియన్ చేరిపోగా.. అనంతరం ముష్ఫికర్ రహీమ్ (18: 14 బంతుల్లో 2x4, 1x6), కెప్టెన్ మహ్మదుల్లా (1) నిరాశపరిచారు. ఈ దశలో జట్టు స్కోరు బోర్డు నడిపించే బాధ్యతలు తీసుకున్న దాస్ బాధ్యతాయుత ఇన్నింగ్స్ ఆడాడు. షబ్బీర్ రెహ్మాన్&zwnj;తో కలిసి ఐదో వికెట్&zwnj;కి 35 పరుగుల భాగస్వామ్యం నెలకొల్పాడు. భారత ఫీల్డర్లు వరుసగా క్యాచ్&zwnj;లు వదిలేయడం కూడా ఈ జోడీకి కలిసొచ్చింది. అయితే.. జట్టు స్కోరు 107 వద్ద దాస్ ఔటవడంతో మళ్లీ బంగ్లాదేశ్ తడబడింది. చివర్లో హసన్ (3), రుబెల్ హుస్సేన్ (0) పేలవరీతిలో వికెట్లు చేజార్చుకోవడంతో బంగ్లాదేశ్ 139 పరుగులకే పరిమితమైంది. శ్రీలంకతో గత మంగళవారం రాత్రి జరిగిన తొలి టీ20లో భారత్ జట్టు బౌలర్ల పేలవ ప్రదర్శన కారణంగా 175 పరుగుల లక్ష్యాన్ని కాపాడుకోలేకపోయిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.